Σύνθεση και μελέτη φωταυγών συμπλόκων CuI και AgI με ετεροκυκλικά θειοαμίδια και τριαλυλοφωσφίνες ή διφωσφίνες
Creators: name: Al Chanakte, Chalil Naim (Χαλίλ Αλ Χανάκτε Ναΐμ)
Publisher: name: Aristotle University of Thessaloniki
Year: 2019
Subjects: Σύμπλοκα
Άργυρος
Ετεροκυκλικά Θειοαμίδια
Complex compounds
Silver
Heterocyclic thioamides

description: Στόχος της παρούσας διπλωματικής εργασίας ήταν η σύνθεση, ο δομικός χαρακτηρισμός και η μελέτη των φωτοφυσικών ιδιοτήτων νέων σύμπλοκων ενώσεων του αργύρου με ligands ετεροκυκλικές θειόνες και τριτοταγείς αρυλοφωσφίνες ή διφωσφίνες. Οι ενώσεις αυτές, πέρα από το θεωρητικό ενδιαφέρον που παρουσιάζουν, λόγω της μεγάλης ποικιλίας δομών, είναι ενδιαφέρουσες και από πρακτική άποψη, καθώς έχει διαπιστωθεί ότι ορισμένες σύμπλοκες ενώσεις αυτού του τύπου βρίσκουν εφαρμογές στη βιομηχανία ως καταλύτες, ενώ πολλές άλλες εμφανίζουν σημαντική αντιβακτηριακή ή αντικαρκινική δράση. Επίσης, σύμφωνα με πρόσφατα ερευνητικά αποτελέσματα, πολλές από τις ενώσεις αυτές χαρακτηρίζονται από έντονη φωταύγεια και αποτελούν πολλά υποσχόμενα υποψήφια υλικά για πιθανή χρήση σε διάφορες τεχνολογικές εφαρμογές, π.χ. ως υλικά εκπομπής σε συσκευές OLED. Στα πλαίσια της παρούσας μελέτης απομονώθηκαν και χαρακτηρίσθηκαν 11 σύμπλοκες ενώσεις του αργύρου και 2 ενώσεις του μονοσθενούς χαλκού. Πρόκειται για πρωτότυπες ενώσεις, για τη σύνθεση των οποίων έγινε χρήση μέθοδων γνωστών από τη βιβλιογραφία, με ορισμένες τροποποιήσεις όπου αυτό κρίθηκε απαραίτητο. Ο χαρακτηρισμός των νέων ενώσεων έγινε με χρήση φασματοσκοπικών μεθόδων όπως φασματοσκοπία υπεριώδους-ορατού (UV-Vis), φασματοσκοπία υπερύθρου (IR) σε διάλυμα, καθώς και φθορισμομετρία σε στερεά κατάσταση. Η δομή όλων των συμπλόκων επιβεβαιώθηκε με κρυσταλλογραφία τους ακτινών Χ σε μονοκρύσταλλο. Βασική μέριμνα ήταν η απομόνωση κρυσταλλικών υλικών, κατάλληλων για περεταίρω μελέτη των φωτοφυσικών τους ιδιοτήτων στη στερεά κατάσταση, με απότερο σκοπό τη διερεύνηση για πιθανή χρήση τους προσμίξεις σε ημιαγωγιμα υλικά συσκευών OLEDs (Organic Light Emitting Diodes), προς αντικατάσταση αντίστοιχων υλικών των πολύ ακριβών και σπάνιων μετάλλων Ir και Pt. Διαπιστώθηκε ότι ορισμένες από τις ενώσεις παρουσιάζουν έντονο φθορισμό, με ταινίες εκπομπής που καλύπτουν την περιοχή 380-550 nm και τα μέγιστα του μήκος κύματος εκπομπής να εξαρτώνται από τα δομικά και ηλεκτρονιακά χαρακτηριστικά των ligands
description: The purpose of this thesis was the synthesis, structural characterization and determination of the photophysical properties of new silver coordination compounds with heterocyclic thiones and triarylphosphines or diphosphines as ligands. These compounds are of interest, not only because of the rich variety in their of structures, but also due to a wide range of applications, including their use as catalysts in industrial scale chemical reactions, while many others display significant antibacterial and anticancer activity. Moreover, according to recent research results, intense luminescence has been detected for many of these compounds, making them promising candidates for potential use in various applications, e.g. as emmiting materials in OLEDs devices. In the context of the present study, eleven silver coordination compounds and two compounds of copper(I), were synthesized, isolated and structurally characterized. The aforementioned compounds are newly synthesized, according to procedures known in the literature, with some modifications where it was necessary. Spectroscopy methods in solution such as Infrared (IR), Ultraviolet-Visible (UV-Vis), as well as Fluorescence in the solid state, were used to characterize the structure of the compounds. The structure of all the complexes was confirmed by single crystal X-ray defraction. Particular emphasis was placed on the isolation of crystalline materials, suitable for further studies of their photophysical properties in the solid state, with the aim of investigating their possible use as traces in semiconductor materials of OLEDs (Organic Light Emitting Diodes) to replace related high cost materials based on rare metals such as Ir and Pt. Some of the compounds have been found to exhibit strong fluorescence, with emissions bands covering the range 380-550 nm, and with maximum emission wavelenghts depending on the structural and electronic characteristics of the ligands